SYNEX: ได้ลุ้นงบปี 58 โตเกือบ 80%ฐานลูกค้าแน่น พร้อมรุกตลาดพม่า-ลาว
โบรกฯคาด SYNEX งบปี 58 โตเกือบ 80% ฐานลูกค้า margin สูงหนุน พร้อมรุกตลาดพม่าและลาว
15 ม.ค. 2559

บล.เคทีบี (ประเทศไทย) ระบุในบทวิเคราะห์ (15 ม.ค.) แนะนำหุ้นบริษัท ซินเน็ค (ประเทศไทย) จำกัด (มหาชน) หรือ SYNEX (ราคาที่เหมาะสม 6 บาท) ผู้ขายอุปกรณ์ไอทีรายใหญ่ ผลการดำเนินงานงวดปี 2558 คาดจะโตถึง 79% จากปีก่อนมาอยู่ที่ 330 ล้านบาท เงินปันผลจ่าย คาด 0.14 บาท/หุ้น และในปี 2559 และคาดว่ากำไรของ SYNEX จะโตต่ออีก 12% ทั้งนี้ เป็นผลจากการขยายฐานลูกค้าประเภท Commercial ซึ่งมี margin สูง อย่างต่อเนื่องอาทิเช่น Networking และ Server ที่จะรองรับกับธุรกิจ Data Center และโทรศัพท์เคลื่อนที่ ยี่ห้อหัวเว่ย และซัมซุม
ขณะที่บริษัทฯ มีการขยายตลาดไปยังต่างประเทศ คือ พม่า, ลาว ซึ่งจะเริ่มเติบโตอย่างมีนัยสำคัญตั้งแต่ปี 2559 เป็นต้นไป และอยู่ระหว่างเจรจาร่วมทุนกับพันธมิตรเพื่อไปตั้งสาขาในกัมพูชา คาดว่าจะมีความชัดเจน ในปีนี้